# Serhii Matvèiev

Serguei Bubka (en ucraïnès: Сергій Бубка/Serhiy Bubka) (Voroixílovgrad, URSS 4 de desembre del 1963) és un atleta ucraïnès retirat, especialista en salt amb perxa, campió olímpic i campió mundial en sis ocasions.

## Biografia

Nascut el 4 de desembre de 1963 a la ciutat soviètica de Voroxílovgrad, avui dia anomenada Luhansk i situada a la República Socialista Soviètica d'Ucraïna. Va iniciar-se en el salt amb perxa als 10 anys, als 15 es traslladà a la ciutat de Donetsk per tal de millorar el seu rendiment.

## Debut atlètic

El 1981 participà en el Campionat Europeu d'Atletisme Júnior aconseguint la setena plaça final. El 1983, però, en la celebració del primer Campionat del Món d'Atletisme de Hèlsinki el desconegut Bubka aconseguí la medalla d'or gràcies a un salt de 5,70 m. A partir d'aquell moment Bubka fou el dominador d'aquest esport, aconseguint en diverses ocasions el rècord del món.
Aconseguí realitzar el primer rècord del món el 26 de maig de 1984 amb 5,85 m, igualment aconseguit pel seu rival Thierry Vigneron el mateix dia, aconseguint però 5,90 m un mes després. El 13 de juliol de 1985 aconseguí els 6,00 m a París, un rècord que durant deu anys anà superant únicament ell i que establí en 6,14 m el 31 de juliol de 1994 (no va ser batut fins al 15 de febrer de 2014 per Renaud Lavillenie amb un salt de 6,16 m).

### Campionat del Món

Bubka ha estat sense cap mena de dubte el gran dominador del salt amb perxa, aconseguint sis títols mundials en les sis primeres edicions del Mundial d'Atletisme, entre 1983 i 1997. Així mateix també posseeix quatre títols mundials en els Campionats indoor, el dels anys 1985, 1987, 1991 i 1995.

### Jocs Olímpics

Tot i el seu domini aclaparador en la prova de salt amb perxa durant la dècada de 1980 i 1990, sempre tingué problemes en els Jocs Olímpics. El 1984, era el favorit per aconseguir l'or olímpic donat el seu recent èxit mundialista, però el boicot de l'URSS a la participació a Los Angeles 1984 frustrà el seu primer intent.
A Seül 1988 Bubka aconseguí guanyar la medalla d'or, consolidant el seu domini en el sant amb perxa, però aquesta seria l'única medalla olímpica que aconseguiria al llarg de la seva carrera. El 1992 fallà en els tres primers intents de classificació, el 1996 es lesionà havent fet tan sols un salt, i el 2000 va ser desqualificat després de tres intents nuls sobre 5,70 m.

## Progressió de Bubka

Bubka ha aconseguit batre el rècord mundial de salt amb perxa un total de 35 vegades al llarg de la seva carrera, 17 vegades a l'aire lliure i 18 en proves indoor. En els seus anys de carrera va portar el rècord mundial de l'especialitat de 5,83 m a 6,14 m. Al principi de la seva carrera va compartir honors amb el francès Thierry Vigneron alternant entre els dos la marca mundial, arribant-se a batre tots dos el mateix dia (el 26 de maig de 1984). La seva última marca de 6,14 m, establerta el 31 de juliol de 1994 a Sestriere, Itàlia, no es va batre fins al 15 de febrer de 2014, quan Renaud Lavillenie va fer 6.16.
Aire lliure :
| Altura (en metres) | Data | Lloc |
| 6.14 | 31 Jul 1994 | Sestriere |
| 6.13 | 19 Set 1992 | Tòquio |
| 6.12 | 30 Ago 1992 | Pàdua |
| 6.11 | 13 Jun 1992 | Dijon |
| 6.10 | 05 Ago 1991 | Malmö |
| 6.09 | 08 Jul 1991 | Formia |
| 6.08 | 09 Jun 1991 | Moscou |
| 6.07 | 06 Mai 1991 | Shizuoka |
| 6.06 | 10 Jul 1988 | Niça |
| 6.05 | 09 Jun 1988 | Bratislava |
| 6.03 | 23 Jun 1987 | Praga |
| 6.01 | 08 Jun 1986 | Moscow |
| 6.00 | 13 Jun 1985 | París |
| 5.94 | 31 Ago 1984 | Roma |
| 5.90 | 13 Jul 1984 | Londres |
| 5.88 | 02 Jun 1984 | Paris |
| 5.85 | 26 Mai 1984 | Bratislava |
Indoor :
| Altura (en metres) | Data | Lloc |
| 6.15 | 21 Feb 1993 | Donetsk |
| 6.14 | 13 Feb 1993 | Liévin |
| 6.13 | 22 Feb 1992 | Berlín |
| 6.12 | 23 Feb 1991 | Grenoble |
| 6.11 | 19 Mar 1991 | Donetsk |
| 6.10 | 15 Mar 1991 | Sant Sebastià |
| 6.08 | 9 Feb 1991 | Volgograd |
| 6.05 | 17 Mar 1990 | Donetsk |
| 6.03 | 11 Feb 1989 | Osaka |
| 5.97 | 17 Mar 1987 | Torí |
| 5.96 | 15 Gen 1987 | Osaka |
| 5.95 | 28 Feb 1986 | Nova York |
| 5.94 | 21 Feb 1986 | Inglewood |
| 5.92 | 8 Feb 1986 | Moscou |
| 5.87 | 15 Gen 1986 | Osaka |
| 5.83 | 10 Feb 1984 | Inglewood |
| 5.82 | 1 Feb 1984 | Milà |
| 5.81 | 15 Gen 1984 | Vílnius |

## Retirada

Serguei Bubka es retirà de les competicions el 2001 a causa de múltiples lesions al taló. Després de la seva retirada ha redirigit la seva carrera com a dirigent esportiu, representant d'atletes davant el Comitè Olímpic Internacional i diputat al seu país natal entre el 2002 i 2006.
El 1991 fou guardonat amb el Premi Príncep d'Astúries dels Esports i va ser portador, el 2004, de la flama olímpica d'estiu de 2004 quan aquesta va passar per Ucraïna.

## Honors i condecoracions
### Ucraïna

* Heroi d'Ucraïna (4 de febrer de 2001)
* Orde de l'Estat de I classe (2001)
* Orde del Mèrit de I classe (1999)
* Orde del Mèrit de II classe (1997)
* Orde del Mèrit de III classe (1994)
* Ciutadà Honorífic de Donetsk (1993)
* Ciutadà Honorífic de la regió de Donetsk (2003)
* Ciutadà Honorífic de Luhansk (2008)

### Unió Soviètica

* Orde de Lenin
* Orde de la Bandera Roja del Treball (1985)
* Millor esportista soviètic entre 1984 i 1986

### D'altres

* Orde del Comitè Olímpic Nacional de Belarús (2007)
* Premi Laureus de l'Esport (2008)
* Ciutadà Honorífic de les ciutats de Bratislava i Pàdua
* Doctor Honoris Causa de la Universitat Nacional de Donetsk (2004)
* Doctor Honoris Causa de l'Acadèmia Nacional de l'Esport de Bulgària (2005)
* Premi Príncep d'Astúries dels Esports 1991
* Esportista de l'Any 1997 pel diari L'Équipe
* Millor Saltador de Perxa de la segona meitat del segle XX per Track & Field News
* Membre del Consell de l'IAAF des del 2001
* Campió de l'Esport per la UNESCO el 2003
* Membre de "Campions per la Pau", un grup de 40 famosos esportistes d'elit amb l'objectiu d'assolit la pau al món mitjançant l'esport, creat per l'organització internacional Pau i Esport, amb seu a Mónaco
* Premi Marca Leyenda 2005.

## Notes i referències

* ↑ Guardó que atorga el Marca als millors professionals de la història de l'esport

## Enllaços externs

* (anglès) Perfil de Serguei Bubka per la IAAF
* (castellà) Fundació Príncep d'Astúries, Príncep d'Astúries dels Esports 1991 Arxivat 2010-03-23 a Wayback Machine.